میللت وکیلی قنیره پاشایئوا بنین پارلامئنتینین صدری آدرین هونگبجی ایله گؤروشوب.
آخار. آذ خبر وئریر کی، قنیره پاشایئوا گؤروش زامانی آذربایجانین آفریکا اؤلکهلری ایله دوستلوغون و امکداشلیغین اینکیشافینا اؤنم وئردیینی خاطیرلادیب.
ق. پاشایئوا ایسپیکره ارمنیستانین ایشغال ائتدیی آذربایجان تورپاقلاریندا تؤرتدیی واندالیزم آکتلاری، ۱ میلیون آذربایجانلینین ارمنیستانین ایشغالی نتیجهسینده اؤز یورد-یووالاریندان قاچقین و مجبوری کؤچکون دوشمهسی، بیر نئچه گون اول ایشغالچی ارمنیستان اوردوسونون قتله یئتیردیی بالاجا زهرا بارهسینده اطرافلی معلوماتلار وئریب:
«عدالتین یانیندا اولان هئچ بیر کس ارمنیستانین تؤرتدیی واندالیزم آکتلارینا، کؤرپه اوشاقلاری قتله یئتیرمهسینه، یوز مینلرله آذربایجانلینین ارمنیستان طرفیندن پوزولماقدا داوام ائدن فوندامنتال اینسان حاقلارینا لاقید، سئیرچی قالمامالی و بونا قارشی اؤز اعتراض سسینی بین الخالق تشکیلاتلاردا داها یوکسک سسله سؤیلهمهلیدیر و آذربایجان خالقی بنیندن هر زامان بونو گؤزلییر».
بنین پارلامنتینین صدری آدرین هوونقبجی ده اؤلکهسینین آذربایجانلا دوستلوغون اینکیشافیندا ماراقلی اولدوغونو و بونا اؤنم وئردیکلرینی دئیرک، امکداشلیغین داها دا گنیشلهنمهسینین اؤنمینی وورغولاییب.
azb_Arab azb_Arab azb_Arab azb_Arab azb_Arab